Plagálna stupnica

Plagálna stupnica (iné názvy: odvodená stupnica, hypostupnica, plagálny modus) je stupnica odvodená z cirkevej stupnice presunom horného tetrachordu o oktávu nižšie. Názvoslovie plagálnych stupníc je tvorené predponou hypo-. Tak z dórskej stupnice (d-e-f-g-a-h-c-d) vznikne hypodórska stupnica (a-h-c-d-e-f-g-a). Hypodórska stupnica je teda zhodná s aiolskou stupnicou. Autentická stupnica (dórska) má s plagálnou stupnicou (hypodórska) vždy spoločný finálny tón, čiže tón zakončujúci melódiu. Autentická stupnica a plagálna stupnica majúp teda spoločný aj základný tón. 

Líšia sa len dominantou (čiže tónom prevládajúcim v melódii), ktorý je u plagálnych stupníc nižšie ako u autentických stupníc. Dominanta u cirkevných stupníc bola na V. stupni, čiže v dórskej stupnici to bol tón a. Dominanta u plagálnych tónin bola dominanta o terciu nižšie ako u cirkevných stupníc, čiže u hypodórskej stupnice bola dominanta tón f, čiže na VI. stupni plagálnej stupnice a III. stupni cirkevnej stupnice. Autentická stupnica a plagálna stupnica sa teda líšili hlavne rozsahom, ktorý u plagálnych stupníc začínal o kvartu nižšie.

Tón h nebol dominantou v žiadnej cirkevnej ani plagálnej stupnici, znižoval sa na tón b. V tomto prípade sa za dominantu považoval tón c. Týkalo sa to frýgickej stupnice od tónu e, ktorej dominanta mala byť tón h, ale po jeho znížení na b je to tón c. Ďalej sa to týkalo hypomixolýdickej stupnice od tónu d, ktorej dominanta by mala byť tón h, ale po znížení na b je to tón c.
+Cirkevná stupnicaTónový materiál cirkevnej stupniceRozsah nápevu cirkevnej stupniceFinálny tón cirkevnej stupnicePlagálna stupnicaTónový materiál plagálnej stupniceRozsah nápevu plagálnej stupniceFilnálny tón plagálnej stupniceZhodná cirkevná stupnica s plagálnou stupnicouFinálny tón zhodnej cirkevnej stupniceIónska stupnicac-d-e-f-g-a-h-cc-ccHypoiónska stupnicag-a-h-c-d-e-f-gg-gcMixolýdická stupnicagDórska stupnicad-e-f-g-a-h-c-dd-ddHypodórska stupnicaa-h-c-d-e-f-g-aa-adAiolská stupnicaaFrýgická stupnicae-f-g-a-h-c-d-ee-eeHypofrýgická stupnicah-c-d-e-f-g-a-hh-heLokrijská stupnicahLýdická stupnicaf-g-a-h-c-d-e-ff-ffHypolýdická stupnicac-d-e-f-g-a-h-cc-cfIónska stupnicacMixolýdická stupnicag-a-h-c-d-e-f-gg-ggHypomixolýdická stupnicad-e-f-g-a-h-c-dd-dgDórska stupnicadAiolská stupnicaa-h-c-d-e-f-g-aa-aaHypoaiolská stupnicae-f-g-a-h-c-d-ee-eaFrýgická stupnicaeLokrijská stupnicah-c-d-e-f-g-a-hh-hhHypolokrijská stupnicaf-g-a-h-c-d-e-ff-fhLýdická stupnicaf

 Referencie 

Kategória:Hudobné stupnice